ผสานวัฒนธรรม ร้องสภา นสพ. สอบ ไทยรัฐ ผิดจริยธรรม ปมพาดหัวข่าว คณากร
มูลนิธิผสานวัฒนธรรมขอให้ประธานสภาการหนังสือพิมพ์แห่งชาติตรวจสอบไทยรัฐฐานประพฤติผิดจริยธรรม กรณีพาดหัวข่าวผู้พิพากษาคณากร โดยไม่คำนึงถึงศักดิ์ศรีความเป็นมนุษย์ ตีตราบาป เรียกร้องให้ไทยรัฐแสดงความรับผิดชอบต่อครอบครัวผู้เสียชีวิต24 มี.ค. 2563 มูลนิธิผสานวัฒนธรรม เผยแพร่ใบแจ้งข่าว ระบุว่า เมื่อวันจันทร์ที่9มี.ค.พ.ศ. 2563มูลนิธิผสานวัฒนธรรมได้พบเห็นบทความข่าวของหนังสือพิมพ์ไทยรัฐเกี่ยวกับกรณีการเสียชีวิตของผู้พิพากษาคณากรเพียรชนะซึ่งมีการพาดหัวข่าวว่าสลดผู้พิพากษาหน้าเดิมยิงตัวเองคราวนี้ตายสมใจและมีเนื้อความว่าย้ายไปเชียงใหม่ตัดสินใจลงมืออีกทิ้งจดหมายอำลาไม่อาจแบกทุกข์ถูกสอบจะถูกออก ผู้พิพากษาคนดังคณากรเพียรชนะปลิดชีพตัวเองคาบ้านใช้ทูตสังหาร9มม.ยิงทะลวงอกซ้ายเลือดทะลักการใช้ภาษาในลักษณะดังกล่าวเข้าข่ายการประพฤติผิดจริยธรรมแห่งวิชาชีพหนังสือพิมพ์ตามข้อบังคับว่าด้วยจริยธรรมแห่งวิชาชีพหนังสือพิมพ์สภาการหนังสือพิมพ์แห่งชาติพ.ศ. 2559โดยเฉพาะในข้อที่13ซึ่งบังคับให้หนังสือพิมพ์นำเสนอข่าวโดยคำนึงถึงศักดิ์ศรีความเป็นมนุษย์ของบุคคลที่ตกเป็นข่าวและข้อ18ซึ่งกำหนดให้หนังสือพิมพ์หลีกเลี่ยงการใช้ภาษาที่สื่อความหมายเชิงเหยียดหยาม หรืออยู่ในข่ายประทุษวาจามูลนิธิผสานวัฒนธรรมจึงได้ดำเนินการทำหนังสือร้องเรียนส่งต่อสภาหนังสือพิมพ์แห่งชาติให้ตรวจสอบหนังสือพิมพ์ไทยรัฐว่าได้ประพฤติผิดจริยธรรมแห่งวิชาชีพหนังสือพิมพ์หรือไม่ และเรียกร้องให้หนังสือพิมพ์ไทยรัฐแสดงความรับผิดชอบและบรรเทาความเสียหายให้แก่ครอบครัวของผู้พิพากษาคณากรเพียรชนะผู้วายชนม์มูลนิธิฯ มีความเห็นว่าการพาดหัวข่าวด้วยถ้อยคำดังกล่าวเป็นการใช้ภาษาที่สื่อความหมายเชิงเหยียดหยามหรืออยู่ในข่ายประทุษวาจาหรือแสดงนัยเชิงลบต่อผู้ตายเช่นคำว่าสลดผู้พิพากษาหน้าเดิม คราวนี้ตายสมใจยิงทะลวงอกซ้ายเลือดทะลักโดยไม่คำนึงถึงศักดิ์ศรีความเป็นมนุษย์ของบุคคลที่ตกเป็นข่าวคือเป็นการปฏิบัติที่แสดงออกถึงการเหยียดหยามต่อคุณค่าซึ่งคู่ควรแก่มนุษย์ผู้นั้นในฐานะของความเป็นบุคคลหรือการตีตราบาปนอกจากนี้ถ้อยคำในการพาดหัวข่าวยังมีลักษณะเป็นการซ้ำเติมความทุกข์โดยไม่ให้เกียรติครอบครัวของผู้ตายการกระทำดังกล่าวของหนังสือพิมพ์ไทยรัฐในครั้งนี้ไม่เคารพสิทธิส่วนบุคคลและศักดิ์ศรีความเป็นมนุษย์อันได้รับการคุ้มครองตามรัฐธรรมนูญแห่งราชอาณาจักรไทยพ.ศ. 2560และประพฤติผิดข้อบังคับว่าด้วยจริยธรรมแห่งวิชาชีพหนังสือพิมพ์สภาการหนังสือพิมพ์แห่งชาติพ.ศ. 2559ดังนั้น จึงขอเรียกร้องให้สภาการหนังสือพิมพ์แห่งชาติได้โปรดดำเนินการพิจารณาการกระทำของบุคคลดังกล่าวข้างต้นตามรัฐธรรมนูญและข้อบังคับสภาการหนังสือพิมพ์แห่งชาติแสดงความรับผิดชอบและบรรเทาความเสียหายให้แก่ครอบครัวของผู้ตายรวมทั้งขอเรียกร้องให้สภาการหนังสือพิมพ์แห่งชาติตรวจสอบการทำงานของสื่อมวลชนให้เคารพศักดิ์ศรีของความเป็นมนุษย์ของผู้ตายและครอบครัวละเว้นการใช้ถ้อยคำดูหมิ่นเหยียดหยามและเสียดสีเยาะเย้ยผู้ตายยึดมั่นในจรรยาบรรณทางวิชาชีพสื่อมวลชนอย่างเคร่งครัด
มูลนิธิผสานวัฒนธรรมขอให้ประธานสภาการหนังสือพิมพ์แห่งชาติตรวจสอบ ไทยรัฐ ฐานประพฤติผิดจริยธรรม กรณีพาดหัวข่าวผู้พิพากษาคณากร โดยไม่คำนึงถึงศักดิ์ศรีความเป็นมนุษย์ ตีตราบาป
เสรีภาพสื่อ,มูลนิธิผสานวัฒนธรรม,คณากร เพียรชนะ,ไทยรัฐ,สภาการหนังสือพิมพ์แห่งชาติ